Andrea della Robbia

Andrea della ROBBIA (Florenco, 24-a de oktobro 1435 - 4-a de aŭgusto 1525) estis itala skulptisto kaj ceramikisto. 

 Biografio 
Li estis nevo de Luca della Robbia kaj heredanto de lia ateliero, kaj tial li same specialiĝis en la tekniko de la plurkolora ceramiko kaj la glazuro. Liaj verkoj, preskaŭ ĉiam en blanka kaj blua emajlo, abundas en preĝejoj kaj palacoj de Toskanio kaj Umbrio, elstare tiuj de la Sanktejo de Verna aŭ la luneto kun Sankta Francisko kaj Sankta Dominiko en la loĝio de San Paolo, Florenco. Estas liaj verkoj ankaŭ la lunetoj kun infanoj kiuj kronas la bendojn de la Spedale degli Innocenti. En la preĝejo de Santa María di Gesù, en Trapani, estas lia Virgulino de la Anĝeloj; kaj la komplekso titolita Kristnasko (de 3,20 x 2,30 m) troviĝas en la sanktejo de Sankta Maria della Stella. Estas verkaro de lia ateliero ankaŭ en la komunuma pinakoteko de Città di Castello.

Li havis kvin filojn, ĉiuj metilernantoj kaj poste artistoj, elstare Giovanni kaj Girolamo della Robbia, kiu eĉ foriris el Florenco por labori en la kortego de Francisko la 1-a kaj Katerino de Mediĉo.

Verkoj

 Bibliografio 
 Giancarlo Gentilini, Francesca Petrucci, Della Robbia, Fiamma Domestici Giunti, 1998 
 Jean-René Gaborit (kunord.), Les Della Robbia: Sculptures en terre cuite émaillée de la Renaissance italienne, RMN éditions, catálogo de la exposición (2002-2003). Nacia Muzeo de Ceramiko de Sèvres. 

Kategorio:Italaj skulptistoj de la 15-a jarcento
Kategorio:Ceramiko
Kategorio:Naskiĝintoj en Florenco